JohanHeinsen/ENO huggingface dataset:
Aarhuus Stifts-Tidende, 1838-12-07
J Bevidstheden af min gode Sag, og krænket ved at see en saadan Paastand fremsat for Landets Stænder, har jeg i min Erklæring tillige foreholdt Hr. Kammerraaden, hvor urigtig hans Fremgangsmaade ved denne Leilighed har været. - Agtede nu Hr. Kammerraad Christensen i sit skyldigste Svar at svare i Realiteten, maatte han have godtgjort, at min Paategning paa Ansøgningen havde været urigtig, hvortil han endog udtrykkeligen af mig er bleven opfordret. Han maatte derhos have beviist, at Byg holms Mølle virkeligen havde havt Eneret til Maling for Horsens, og havde været i factisk Besiddelse af denne Ret; fremdeles, at som Følge heraf Byg holms Mølle retteligen var bleven bortforpagtet med udelukkende Ret til Maling for Horsens, og endelig at det ommeldte Tab saaledes virkeligen var blevet foranlediget ved en Krænkelse af Bygholm Mølles bestaaende Rettighed. Men paa alt dette har Hr. Kammerraaden ikke svaret eller kunnet svare, ligesaalidt som han har vidst at gjendrive Overkrigscommissair Holst's Fremstilling af Sagen, og mine førte Beviser, staae saaledes uimodsagte og usvækkede. Derimod har han med en Varme, der unægteligen røber den sande Patriot, og med en Klarhed, der udmærker den duelige Stænder=Deputerede, viist, at det har været hans Pligt i Stænderforsamlingen at paatale Sagen, hvori jeg, efter hvad fra min Side er oplyst, ikke heller skal modsige ham.
Aarhuus Stifts-Tidende, 1838-12-07
Efter det saaledes Anførte maatte det blive en heel unyttig Sag - men vistnok en af Hr. Kammerraaden velvalgt Maneuvre – at føre Beviis for Størrelsen af et Tab som ikke existerer, al Fald ikke af den Grund, som Kammerraaden har opgivet. Dette Beviis har Hr. Kammerraaden dog villet føre, og her støder man nu paa den ommeldte mærkelige Omstændighed. Hr. Kammerraaden har nemlig anseet det for rigtigt, at documentere sine Asserta, og har derfor fremlagt en formelig Attest af Forvalter Holbeck af 16de October d. A.,
Aarhuus Stifts-Tidende, 1838-12-08
No 199. den 8de December. Løverdagen Den til Forsendelse med Brevposterne Kongelig allernaadigst allene privilegerede Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-12-08
Blandinger. Atter har den tyrkiske Sultan iværksat en vigtig Reform, idet han har tilladt alle Religionssecter fri og offentlig Gudsdyrkelse. Druserne lade sig i denne Tid døbe i Hundre deviis. J Bairuth havde Biskoppen nylig indbudt de fremmede Consuler til at bivaane halvandethundrede Drusers Daab.
Aarhuus Stifts-Tidende, 1838-12-08
J Alexandrien tildrog sig nylig en Begivenhed, som har givet Anledning til mange Formodninger. Der kom nemlig en Mand, som kaldte sig Sherisaf Mekka, og forlangte personlig at overrække Paskaen en Skrivelse. Neppe havde Mehemed læst Brevet, før han kom i det heftigste Raserie, og bibragte det ulykkelige Sendebud flere Sabelhug, samt befalede, at han skulde puttes i en Sæk og druknes i Nilen. Og denne barbariske Execution blev bivaanet af Paskaen selv. Tyrkerne elske deres Børn overordentligt: da den tyrkiske Gesandt, Reschid Paskas 15aarige Sø nylig var syg i Paris, og Lægen havde forordne stræng Diæt, underkastede Faderen og alle Tjenerne sig samme, for ikke at have det bedre end den syge Dreng.
Aarhuus Stifts-Tidende, 1838-12-08
Fra Jamaica fortælles, at man paa et dertil opbragt Slaveskib havde begaaet den Afskyelighed, da det minkede paa Provianten ombord, at slagte en deel af de ældre Slaver og tilberede deres Kjød til Næring for de Andre. J Begyndelsen, saalænge de ikke vidste at det var Menneskekjød, aad de det med Begjerlighed, men siden gyste de med Forfærdelse tilbage derfor, og kastede det overbord.
Aarhuus Stifts-Tidende, 1838-12-08
Fra Falmouth meldes under 25de Novbr., at i en Storm den 6te f. M. hændtes det paa det dertil indløbne Skib Elisa afseilet fra Montevides den 14de Septbr., at Capitainen og 4 Matroser bleve af en Styrtesøe skyllede overbord; men at en anden Sø havde kastet Capitainen og de to af Matroserne op paa Dækket igjen.
Aarhuus Stifts-Tidende, 1838-12-08
Det i England skeete Mordanslag paa den saakaldte Hertug af Normandiet (Uhrmager Neuendorff.) har vakt endeel Opsigt i Frankrig, saameget mere som Gierningsmanden, Defire Rousselle, synes at have havt Medskyldige. J 1834 havde den samme Person været indviklet i Hertuginden af Berrys Anslag. Den formeentlige Dauphin skal ikke have faa Tilhængere.
Aarhuus Stifts-Tidende, 1838-12-08
Fængslerne i Rom ere, som bekjendt, meget slette.
Aarhuus Stifts-Tidende, 1838-12-08
J een af disse Ulykkens Huler er man nylig kommen efter, at de mandlige Forbrydere havde, ved at gjennembryde en tynd Skillevæg, forskaffet sig en hemmelig Indgang til en tilstødende Hvælving, hvori der sad endeel qvindelige Fanger, med hvilke hine da omNatten havde Samqvem. Denne Skandal havde varet i flere Maaneder, og blev røbet af en gammel Kjærling, sandsynligviis af Misundelse. Det befandtes nu, at flere af de indspærrede Skjønne vare i forandrede Omstændigheder, og deriblandt en ung Kone, der havde dræbt sin Mand, og som om kort Tid skulde været henrettet, men nu, formedelst hiin Omstændighed, vil faae Udsættelse dermed.
Aarhuus Stifts-Tidende, 1838-12-08
Den 8de Novbr. indtraf det fast utrolige Tilfælde i Justitspalaiet i Paris, at en til 16 Maaneders Arrest dømt Tyv, der var undflyet sine Bevogtere, efter omtrent en Times Fraværelse igjen vendte tilbage, med mange Undskyldninger. Han havde været henne og sige Farvel til sin Kjæreste.
Aarhuus Stifts-Tidende, 1838-12-08
Forleden begav det sig i Lyon, at en Søn af Advokat Clapier forlangte at hæftes som Løsgjænger. Man saae sig nødt til, at opfylde hans Ønske, men han undløb fra sine Bevogtere og sprang i Rhonefloden, hvor han fandt sin Død.
Aarhuus Stifts-Tidende, 1838-12-08
J Gambloux har en Mand myrdet sin Svigermoder, sin Kone og sine tre Børn, og derpaa stukket Jld paa Huset. Man har grebet Forbryderen, paa Flugten.
Aarhuus Stifts-Tidende, 1838-12-08
J Frankrig har man i denne Tid - trediegang - arresteret et ungt Menneske, en Hyrdedreng som er besat af en gandske forunderlig Monomanie. Præsten i Landsbyen har nemlig et Sølvuhr, som han har en uimodstaaelig Lyst til at sætte sig i Besiddelse af. Tid efter anden har han gjort tre Forsøg paa at stiæle det Klenodie, han saa brændende ønsker at eie. Han forklarer, at denne Lyst er paakommen ham i hans tidligste Barndom, en Dag, da den gode Præst, ved et Besøg hos hans Familie, holdt Uhret for hans Øre, at han kunde høre det pikke. Til alle de Forestillinger man gjør ham, svarer han aldrig andet end: "Jeg maa har det." Det Mærkværdigste er, at han hvergang har været arresteret mod Præstens Ønske, og at denne fortræffelige Mand har tilbudet ham et splinternyt Uhr, langt smukkere end det, han bærer, hvilket han ikke vil skille sig ved, fordi det har tilhørt hans Fader. Nys sagde Præsten til ham: Du behøver jo kun at vente en kort Tid, min gode Dreng; jeg er gammel, jeg vil snart gaae bort – saa skal jeg testamentere Di mit Uhr." Disse Ord gjorde ikke det ringeste Jndtryk paa ham, men han svarte, som sædvanligt: "Jeg maa har det!" Forleden fandt en yderst komisk Senne Sted i St. Pankrazkirken i London. J det Øieblik Præsten vilde lyse Velsignelsen over et ungt Par, skreg Brudgommen: "Holdt, Holdt, Endnu er det ikke for silde: Jeg har betænkt mig. Jeg vil ikke gifte mig!" Derpaa slap han Brudens Haand, og løb bort af alle Livsens Kræfter. Forgiæves satte man efter ham Jngen kunde indhente ham, og Jngen veed, hvor han er bleven af.
Aarhuus Stifts-Tidende, 1838-12-08
Sultanen har sendt Dronning Victoria et overordentlig kostbart Halssmykke af Diamanter, Rubiner og Smaragder. Laasen bestaaer af en emailleret Plade med Sultanens Navnetræk, For 40 Aar siden udvandrede en Engellænder, Francois Broddel, til Nordamerika, hvor han nu er død, efterladende sig 250,000 Pd. St. Som hans lovlige Arving har meldt sig en Soldat i Cork. Nylig henrettedes i Angouleme en Morder, 25 Aar gammel. Han kaldte sig Øllischlægge, ogsaa von Douthendal, og erklærede gjentagne Gange, at dette vare Navne som han havde antaget for ei at vanære sin Familie. Ved Henrettelsen viste han en næsten uhørt Koldblodighed. Da hans Hoved allerede laae under Guillotinens Øre, og Bøddelen, gik noget langsom tilværk, tilraabte han ham, med høi, skjændende Stemme: "Men saa gjør dog Ende paa det engang!" I Chalons er en Mand sat under Tiltale for Bigamie. Paafaldende er det derhos, at han har taget den anden Kone med den Førstes Samtykke, og at Denne endogsaa har bekostet Bryllupet.
Aarhuus Stifts-Tidende, 1838-12-08
Paganini lider i denne Tid af en Jnflammation i Halsen, saa han slet ikke kan tale, men maa opskrive Alt, hvad han vil meddele Andre.
Aarhuus Stifts-Tidende, 1838-12-08
Siden den skjønne Rachels Tid, som Patriarken Jacob maatte tjene saa længe for, har ingen Rachel gjort saa megen Opsigt, som den 16-aarige franske Skuespillerinde, der beundres som uopnaaelig.
Aarhuus Stifts-Tidende, 1838-12-08
Den berømte Dramadigter Eugene Scribe i Paris, fører i sit Vaaben to overkorsliggende Penne med den Devise: "Hine fortuna et libertas!"(Derfra har jeg mine Penge og min Uafhængighed). Krigsretsdommen er nu fældet over den Soldat som havde skudt Haandværksmanden udenfor Thullerierne i Paris. Det var bleven oplyst, at den Dræbte virkelig havde fornærmet Skildvagten. Denne er desaarsag bleven frikiendt.
Aarhuus Stifts-Tidende, 1838-12-08
Af Modejournalerne seer man, at de stive Fiskebeens=Skjørter ere nær ved at komme i Brug igjen. Til Beroligelse for dem, som have kun enkelte og smalle Dørre, tjener imidlertid, at Hr. Josselin (berømt Dameskrædder i Paris) har opfundet en Mekanisme, hvorved det, blot ved et Tryk paa et Par Fjedre, staaer i Damernes Magt, øieblikkeligt at formindske eller udvide disse Skjørters Omfang.
Aarhuus Stifts-Tidende, 1838-12-08
J Newmarket, i en til de kongelige Stalde hørende Gaard, har man et mærkeligt Exempel paa en Ravns overordentlige Hengivenhed for en Hund. Det er nu snart 7 Aar siden, at en Ravn, formedelst den strænge Kulde, faldt tilsyneladende død i hiin Gaard, og blev af Staldfolkene ligegyldig kastet indi et Hundehuus, der dengang beboedes af en lille Støver, i Egenskab af Gaardhund. Den for død anseete Ravn kom her, ved Hundens Varme, efterhaanden tillive igjen, og af Taknemmelighed imod sin Redningsmand har den siden aldrig forladt ham. Løber Hunden en Tour omkring i Marken, er den stedse fulgt af sin bevingede, sorte Page, der ogsaa ofte samler Been og bringer den; sover Hunden, staaer den tro Ravn ved dens Side og bevogter med kjærlige Øine dens Søvn. Vil man da forsøge at skræmme den bort, nærmer den sig endnu mere til Hunden og fordobler sin kjærlige Omsorg for at bevogte den.
Aarhuus Stifts-Tidende, 1838-12-08
J Landsbyen Chotnia i Wolhynien vare et Par Børn af to fattige Huusmandsfolk ved Navn Wergbicki, nemlig en sexaarig Søn Nicolai og et kun halvt Aar gammelt Pigebarn Anna, ifjor pludseligt blevne aldeles hjelpeløse ved Moderens uventede Død, og Faderens totale Forsvinden. Drengen fristede imidlertid Livet ved at betie, og sørgede tillige for sin spæde Søster, som han lagde til en Hund, der netop havde Hvalpe; Hunden tog sig kjærligt af den Lille, idet den baade gav hende Die og varmede hende. Da Øvrigheden der paa Stedet fik Kundskab, derom, indberettede den Sagen til Regjeringen, hvorpaa Keiser Nicolaus egenhændig udstædte den Ordre, at den unge Werzbick, skulde, for sit priisværdige Forhold, optages i Alexander=Cadetcorpset; samt at der for hans Søster skal udsættes 400 Rubler aarligt indtil hun bliver gift, og at hun saasnart hun har opnaaet den dertil fornødne Alder, skal optages i den alexandriske Waisenhuusanstalt i Moskan Angaaende det i Salsburg projecterede Monument for Mozart erfares Følgende: Til Monumentet ere indkomne 21,000 Gylden, og Arbeidet kunde altsaa strax tage sin Begyndelse, hvis ikke Enkefrue Etatsraadinde Nissen, – før gift med den udødelige Mozart lagde Committeen nogle Skrupler, iveien. Fru Nissen nærer nemlig den underlige Jdee, at hun har en væsentlig Andeel i det Monument, som den tydske Nation vil reise for sin første Tonedigter, men ikke egentlig for Fru Nissens første Ægtemage. Hun vil, at man for Pengene skal bygge et Conservatorium i Salsburg, og ansætte hendes Søn af første Ægteskab, W. Mozart, for Tiden Musikdirector ved et ungarsk Theater, som Director derved. Committeen vil nu hverken realisere dette Project, ei heller ligefrem sige Fru Nissen imod, men har besluttet, at tøve, indtil hun ved Døden er afgaaet.
Aarhuus Stifts-Tidende, 1838-12-08
En Bonde ved Carlsruhe vandt forleden i et Varelotterie en Flaske Champagner og en Krukke Pomade. Han kommer hjem med disse Herligheder, og sætter sig tilbord med sin Kone. Vinen blev prøvet; den var virkelig god. Men – man maatte dog ogsaa prøve det nye Smør, det lugtede saa godt - det maatte smage endnu bedre; Konen hentede Brød, og man smurte tykt paa. En Time efter fandt man dem halvdøde af Kolik.
Aarhuus Stifts-Tidende, 1838-12-08
Den foregivne Grev Tattenbach, der afhuggede sin venstre Haand, da han skulde føres i Slaveriet (see Avisen Nr. 187) skal virkelig være naturlig Søn, af en bekjendt tydsk Stormand, der hjerteløs ikke havde villet anerkjende ham.
Aarhuus Stifts-Tidende, 1838-12-08
Under Jlluminationen i Bremen den 18de October, Leipzigerslagets Aarsdag, blev en sammesteds bosat Franskmand, Agent for et Handelshuus i Bordeaux, af Pøbelen insulteret og tvungen til at sætte Lys i Vinduerne; hvilket senere har givet Anledning til, at den hos Hansestæderne accrediterede franske Minister=Resident har forlangt Opreisning for denne Fornærmelse, og de Skyldige straffede. Forleden Dag gik det foruroligende Rygte i Bremen, at der var kommet en fransk Fregat til Weserens Jndløb, for at understøtte Ministerens Paastand. Men det var ikke sandt! Altid gives der nye Galskaber, J det Würtembergske er nu opstaaet et nyt Slags Gjendøbere. Flere voxne Personer, endogsaa Fruentimmer, have ladet sig afklæde af de selvgjorte Præster og dykke ned i Neckarfloden.
Aarhuus Stifts-Tidende, 1838-12-08
Den bekjendte tydske Declamator Sølbrig er pludselig død i Braunschweig af et Slagflod, samme Dag som han der vilde givet en Concert om Aftenen. Hertugen af Leuchtenbergs Forlovelse med Keiser Nicolais ældste Datter, er gaaet for sig med stor Høitidelighed paa det keiserlige Slot i St. Petersborg. Denne vigtige og mærkværdige Begivenhed bringer Napoleons Stifsønnesen nær den russiske Keiserthrone, 25 Aar efter at hans Fader havde skudt Kreml i Brand. Foran den hellige Nicolais billede havde Keiseren, i hele Hoffets Nærværelse, spurgt Prindsen og Prindsessen, om de ønskede at eie hinanden, og da de Begge havde udbrudt i et glædeligt Jal havde Keiseren lagt deres Hænder i hinanden og givet dem sin faderlige Velsignelse. Den af Hertugens Adjutanter som fik det Hverv, at reise hjem til München med det glædelige Budskab, en Lieutenant i bayersk Tjeneste, blev udnævnt til Ritmester, i den keiserlige Garde.
Aarhuus Stifts-Tidende, 1838-12-08
Den russiske Stad Petro Pawlowski er den 19de Septbr. bleven hjemsøgt af en skrækkelig Jldebrand, hvorved 260 Vaaninger lagdes i Aske.
Aarhuus Stifts-Tidende, 1838-12-08
Forlangt Jndrykkelse. Da der paa Mandag den 10de dennes holdes Raadstuesamling angaaende Aarhuus Byes Markers attraaede Udskiftning, saa er det af Vigtighed for alle dem som eie Vaaninger eller Steder, og som ikke hidindtil have havt Nytte af Græsningsretten, at de møde, for at paasee deres eget Gavn; thi udskiftes Jorderne, da maae de kunne høste Fordeel deraf. En Ven af Udskiftningen.
Aarhuus Stifts-Tidende, 1838-12-08
Bekjendtgjørelser. Afvigte 6te December behagede det Gud ved en stille og rolig Død at bortkalde min elskede Kone Maden Elisabeth fød Kaarsberg, i hendes Alders 55de Aar.
Aarhuus Stifts-Tidende, 1838-12-08
J det sidste Aar var hun næsten uafbrudt bunden til Sygeleiet, men rolig og med stille Hengivenhed i Guds Villie saae hun Døden nærme sig, 5 Børn, hvoraf de tvende af første Ægteskab, beklage med mig af Hjertet hendes Bortgang, thi de tabte i hende en kjærlig og omhyggelig Moder, og jeg den ædleste retskafneste Ægtemage. For fraværende Slægt og Venner bekjendtgjøres dette af Aarhuus, den 7de December 1838. Søren M. Dinnesen.
Aarhuus Stifts-Tidende, 1838-12-08
Formedelst en Navneforvexling i Skrivelse fra det jydske Jæger-Corps til det første jydske National District, er Rasmus Nielsen Galthen af dette Amts 49de Lægd gl. No. 46 nye No. 30, som 1833 er udskreven og ansat i det jydske Jæger-Corpses 3die Compagnie No. 79, bleven anmeldt at være arresteret for Tyverie, og af denne Aarsag udebleven fra Mønstringen, hvilket derimod senere er oplyst at angaae en anden Mand af et andet Amt.
Aarhuus Stifts-Tidende, 1838-12-08
At det, paa Grund af denne Navneforvexling udspredte Rygte om at fornævnte Rasmus Nielsen Galthen har været arresteret for Tyverie, er urigtig, undlader jeg ikke herved, efter Begjæring af benævnte Corps, at bringe til offentlig Kundskab. Aarhuus Stiftamthuus, den 7de Decbr. 1838. C. G. Rosenorn.
Aarhuus Stifts-Tidende, 1838-12-08
Ifølge Begjæring af Fattigvæsenscommissionen hersteds afholdes Licitation i Arbeidsanstalten førstkommende Onsdag den 12te dennes, Eftermiddag Kl. 2 slet, over Leverance af følgende Fornødenheder i Halvaaret fra 1ste Januar til 30te Juni 1839 incl., nemlig: Suurbrød, fersk Oxekjød, Melk, Øl, Byggryn og Havregryn, samt circa 2 Skpd. Uld; hvilket herved bekjendtgjøres. Aarhuus, den 8de December 1838. Fleischer.
Aarhuus Stifts-Tidende, 1838-12-08
Torsdagen den 13de Decbr. førstk., om Eftermiddagen Kl. 2, bliver, efter Begjæring af Auctionsholder Hertz her i Byen, afholdt Auction i Gaarden No. 43. paa Skolegaden, hvor da bortsælges: Mahg. Speile, Skatoller, Dragkister, 8tedags Stueuhre, Sengesteder, Sengeklæder, Kakkelovne, en Kobber Grukjedel paa Tønders Rum, et Mahognie Klædeskab, en Vienervogn og Postvogn, et Skibsseil, med meget mere. Hvilket herved til Lysthavendes Efterretning bekjendtgjøres. - Aarhuus, den 7de Decbr. 1838. Fleischer.
Aarhuus Stifts-Tidende, 1838-12-08
Torsdagen den 20de December førstkommende, om Formiddagen Kl. 10, bliver efter vedkommende Eiers Begjæring afholdt Auction og om nogenlunde antagelig Bud erholdes absolut bortsolgt Stedet No. 69 paa Middelgade her i Byen, forhen Stolemager Dessau tilhørende. Eiendommen, hvori Auctionen afholdes, bestaaer af 5 Fag for faa Aar siden nye opbygget 2 Etage grundmuret Forhuus med gibsede Værelser og Kielder, 4 Fag Muur. og Bindingsværks Baghuus, samt rummelig Gaards- og Haveplads. Conditionerne, hvorefter Eiendommen attraaes bortsolgt, bekjendtgjøres ved Auctionen, og ere forinden til Eftersyn hos Auctionsholder Hertz her i Byen. Lysthavende indbydes. Aarhuus, den 30te November 1838. Fleischer.
Aarhuus Stifts-Tidende, 1838-12-08
Torsdagen den 13de December førstkommende, Formiddag Kl. 10, bliver paa Gaarden Aakjær i Had Herred, efter vedkommende Eiers Begjæring afholdt Auction over endeel Vogne, Hestetøi, Kjøkkentøi og Sengeklæder, samt Meubler af Sophaer, Stole, Borde, Speile, med mere. – Hads & Ring Herreds Contoir, den 30te Novbr. 1838. Lanng.
Aarhuus Stifts-Tidende, 1838-12-08
Efter Vedkommendes Begjæring bliver Fredagen den 14de December næstk., i Moesgaards Storskov afholdt Auction over en Deel Bøgetræer paa Roden, hvoraf nogle tillige ere tjenlige som Gavntræe, Lysthavende ville møde Form. Kl. 10 ved Gaarden, hvor Auctionen begynder. Hads & Ring Herreds Contoir, den 29de Nov. 1838. Lanng.
Aarhuus Stifts-Tidende, 1838-12-08
Torsdagen den 20de denne Maaned, Formiddag Kl. 10, bliver paa Hads & Ring Herreders Tingsted i Aarhuus Raadhuus, foretaget til Slutning, Skiftet efter afdøde Skoleholder Rasmus Nielsen, der døde i et Huus paa Raunholt Mark, og forhen afdøde Kone Maren Rasmusdatter, hvilket herved til Arvingernes og andre Vedkommendes Efterretning bekjendtgjøres. Hads & Ring Herredscontoir, den 7de Decbr. 1838. Lanng. Vort flereaarige gamle Viinlager, hvilket stedse bestaaer af nogle hundrede Oxhofter, er i dette Aar saavel fra Bordeaux, Cette som Oporto a. atter blevet forsynet, og i Medhold af vor Priiscourant udsælges til de billigste Priser. Til solide Kjøbere Partie gives den almindelige Credit 3 a 6 Maaneder, der og kan udvides til 9 a 12, eller mod Contant godtgjøres Dem en passende Rabat. Aarhuus, den 7de Decbr. 1838. H. Meulengracht & Søn.
Aarhuus Stifts-Tidende, 1838-12-08
Fra førstkommende Januar 1839, eller om ønskes nogle Dage før, kan gode, store luftige Kornlofter faaes tilleie paa 2 a 3000 Tønder af Aarhuus, den 7de Decbr. 1838. H. Meulengracht & Søn.
Aarhuus Stifts-Tidende, 1838-12-08
Trykt i Aarhuus Stiftsbogtrykkerie. Percussions Jagt-Geværer. saavel med eet som tvende Løb, Pistoler, og Terseroller, ere nylig arriverede og faaes til særdeles moderate Priser efter F. C. Döcker. Qvalite.
Aarhuus Stifts-Tidende, 1838-12-08
Fiin Congo Thee, af det asiatiske Compagnies bedste Vare, samt nye franske Svedsker, nye Mallaga=Rosiner & Confect dito, Krak føde & bittre Mandler, Citroner, god Caroline Riis, fiin lys Puddersukker, guul Havanna dito, &c., &c., er arriveret og faaes til billige Priser hos Chr. Christensen.
Aarhuus Stifts-Tidende, 1838-12-08
Kartoffelmeel, som har havt en særdeles god Behandling, smukke Vare, deraf kan faaes nogle hundrede Pund hos Chr. Christensen. fede norske Spegesild. kan faaes i Fjerdinger, Ottinger og enkelte Stkr. hos C. B. Frausing.
Aarhuus Stifts-Tidende, 1838-12-08
Nogle Lpd. nye Gaasefjer, en Deel Bastmaatter, samt nogle Pd. extra godt Sarepter=Sennep er at bekomme hos Skipper J. Gaarn ved Mindet. Efter at have underkastet mig Examen ved den kongelige Fødselstiftelse har jeg nedsat mig her i Byen som practiserende Gjordemoder. – J det jeg tager mig den Frihed at anmelde dette, anbefaler jeg mig i min nye Stilling til den Yndest og Velville, hvorpaa jeg tidligere under mine trange Kaar modtog saa mange Beviser. Min Bopæl er hos Skpr. Tanggaard paa Fisker ærbødigst. gade. Aarhuus, d. 28 Novbr. 1838. Cathrine sal. Kaysen, født Nyerup.
Aarhuus Stifts-Tidende, 1838-12-08
At jeg formedelst Alderdom og Svagelighed fra Dato har overdraget min Søn J. M. Baastrup Bestyrelsen, af mit Værksted, tillader jeg mig herved at bekjendtgjøre saavel for mine Kunder som for dem, der fremtidigen ville forunde mig deres Arbeide. Aarhuus, den 17de Novbr. 1838. H. Baastrup, Snedkermester. Hos Gartner J. P. Schjødt i Møllestien Nr. 702. er en ny og beqvem Leilighed for en Enke eller liden Familie at faae tilleie enten strax eller til Paaske Flyttetid. Adgang til Haugen kan faaes, ifald saadan ønskes.
Aarhuus Stifts-Tidende, 1838-12-08
Natten imellem den 20de og 21de i f. M. blev af min Hauge herved Gaarden bortstiaalen 4 Stkr. Bidstader og senere 3 Dito fra en Mand i Hæst, samt flere fra adskillige Mænd i Spørring, hvilket giver tilkjende, skulde man synes, at et heelt Tyvecomplot existerer. Maatte derfor Nogen kunne give mig mindste Oplysning om Spor til Opdagelse af Tyvene, da udlover jeg herved en antagelig Douceur, med hellig Forsikkring, at Navnet skal blive fortiet. Pedersminde ved Aarhuus, den 7de Decbr. 1838. H. Møldrup. Med dette No. følger til denne Byes og Omegnens Abonnenter Subskriptionsplaner paa en ny dansk Udgave af Beckers Verdenshistorie, ved J. Riise, fortsat til Udgangen af Aaret 1837, 12 Bind i stor Octav, 12 Rbd. Paategnede Planer bedes snarest muligt indsendte til Jessens Boghandling.
Aarhuus Stifts-Tidende, 1838-12-10
No 200 den 10de December. Mandagen med Brevposterne Den til Forsendelse allene privilegerede Kongelig allernaadigst Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.